Document ID: 32014R1026

REGOLAMENT TA' DELEGA TAL-KUMMISSJONI (UE) Nru 1026/2014
tal-25 ta' Lulju 2014
li jemenda l-Anness I tar-Regolament tal-Kunsill (KE) Nru 1528/2007 li japplika l-arranġamenti għall-prodotti li joriġinaw f'ċerti stati li huma parti mill-Grupp ta' Stati Afrikani, tal-Karibew u tal-Paċifiku (l-Istati AKP) previsti fi ftehimiet li jistabbilixxu, jew li jwasslu biex jiġu stabbiliti, Ftehimiet ta' Sħubija Ekonomika, kif emendat bir-Regolament (UE) Nru 527/2013 tal-Parlament Ewropew u tal-Kunsill li jemenda r-Regolament tal-Kunsill (KE) Nru 1528/2007 fir-rigward tal-esklużjoni ta' għadd ta' pajjiżi mil-lista ta' reġjuni jew stati li kkonkludew in-negozjati
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1528/2007 tal-20 ta' Diċembru 2007 li japplika l-arranġamenti għall-prodotti li joriġinaw f'ċerti stati li huma parti mill-Grupp ta' Stati Afrikani, tal-Karibew u tal-Paċifiku (l-Istati AKP) previsti fi ftehimiet li jistabbilixxu, jew li jwasslu biex jiġu stabbiliti, Ftehimiet ta' Sħubija Ekonomika (1), kif emendat bir-Regolament (UE) Nru 527/2013 tal-Parlament Ewropew u tal-Kunsill tal-21 ta' Mejju 2013 li jemenda r-Regolament tal-Kunsill (KE) Nru 1528/2007 fir-rigward tal-esklużjoni ta' għadd ta' pajjiżi mil-lista ta' reġjuni jew stati li kkonkludew in-negozjati (2), u b'mod partikolari l-Artikoli 2a u 2b tiegħu,
Billi:
(1)
Il-lista tal-pajjiżi benefiċjarji tar-reġim ta' importazzjoni bla dazju u bla kwoti tal-UE hija stabbilita mill-Anness I għar-Regolament (KE) Nru 1528/2007 (“Ir-Regolament għall-Aċċess għas-Suq”).
(2)
In-negozjati bejn dwar il-Ftehim ta' Sħubija Ekonomika (“il-Ftehim”) bejn il-Komunità Ewropea, minn naħa waħda, u l-Istati Paċifiċi, minn naħa l-oħra, ġew konklużi fit-23 ta' Novembru 2007.
(3)
Il-Botswana, il-Kamerun, il-Côte d'Ivoire, il-Fiġi, il-Gana, il-Kenja, in-Namibja u s-Sważiland ma kinux ħadu l-passi neċessarji għar-ratifika tal-ftehimiet rispettivi tagħhom. Konsegwentement, f'konformitá mal-Artikolu 2(3) tar-Regolament (KE) Nru 1528/2007, u partikolarment il-punt (b) tiegħu, l-Anness I għal dak ir-Regolament kien ġie emendat mir-Regolament (UE) Nru 527/2013. Dawn il-pajjiżi ma baqgħux koperti minn arranġament ta' aċċess għas-suq kif permess bir-Regolament (KE) Nru 1528/2007, mill-1 ta' Ottubru 2014.
(4)
Il-Kummissjoni għandha s-setgħa li tadotta atti delegati skont l-Artikoli 2a u 2b tar-Regolament (KE) Nru 1528/2007 biex jemendaw l-Anness I ta' dan ir-Regolament billi terġa' ddaħħal dawn il-pajjiżi li tneħħew skont ir-Regolament (UE) Nru 527/2013, hekk kif dawn il-pajjiżi jkunu ħadu l-passi meħtieġa lejn ir-ratifika tal-ftehimiet rispettivi tagħhom.
(5)
Il-Fiġi ħadu l-passi neċessarji lejn ir-ratifika tal-Ftehim tagħhom u infurmaw id-depożitarju tal-Ftehim b'dan il-fatt fis-17 ta' Lulju 2014,
ADOTTAT DAN IR-REGOLAMENT:
Artikolu 1
Ir-reintegrazzjoni ta' pajjiż fl-Anness I
Fl-Anness I għar-Regolament (KE) Nru 1528/2007, qed jiġi miżjud il-pajjiżi li ġej:
Ir-Repubblika tal-Gżejjer tal-Fiġi.
Artikolu 2
Dan ir-Regolament jidħol fis-seħħ l-għada li jiġi ppubblikat f'Il-Ġurnal Uffiċjali tal-Unjoni Ewropea.
Huwa japplika mill-1 ta' Ottubru 2014.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, il-25 ta' Lulju 2014.

Labels: 3
15
18